**«ΕΛΛΗΝΙΚΟ ΚΕΝΤΡΟ ΑΝΑΚΥΚΛΩΣΗΣ Α.Β.Ε.Ε.»**

**ΕΚΘΕΣΗ ΔΙΑΧΕΙΡΙΣΗΣ**

**ΕΠΙ ΤΩΝ ΟΙΚΟΝΟΜΙΚΩΝ ΚΑΤΑΣΤΑΣΕΩΝ ΤΗΣ ΧΡΗΣΕΩΣ 2018**

**(1η Ιανουαρίου – 31η Δεκεμβρίου 2018)**

Κύριοι Μέτοχοι,

Η παρούσα Ετήσια Έκθεση Διαχείρισης του Διοικητικού Συμβουλίου της εταιρείας **“ΕΛΛΗΝΙΚΟ ΚΕΝΤΡΟ ΑΝΑΚΥΚΛΩΣΗΣ Α.Β.Ε.Ε”**, αφορά τη χρήση από 1ης Ιανουαρίου έως 31ης Δεκεμβρίου 2018 και συντάχθηκε σύμφωνα με τις σχετικές διατάξεις του Κ.Ν. 2190/1920 άρθρο 43α.

Στην παρούσα έκθεση όλες οι επιμέρους θεματικές ενότητες, οι οποίες είναι απαραίτητες, με βάση το ως άνω νομοθετικό πλαίσιο, απεικονίζουν με τρόπο αληθή και συνοπτικό πλην όμως ουσιαστικό, όλες τις σχετικές και αναγκαίες κατά το νόμο πληροφορίες, προκειμένου να εξαχθεί μια ουσιαστική και εμπεριστατωμένη ενημέρωση για τη δραστηριότητα της Εταιρείας κατά την εν λόγω χρονική περίοδο.

Σκοπός των θεματικών ενοτήτων της έκθεσης είναι η ενημέρωση των χρηστών:

* Για την χρηματοοικονομική θέση, τις επιδόσεις και τα λοιπά πληροφοριακά στοιχεία της Εταιρείας κατά την εξεταζόμενη χρήση,
* Για τα σημαντικά γεγονότα που έλαβαν χώρα κατά την διάρκεια της εξεταζόμενης χρήσης και την επίδρασή τους στις ετήσιες Οικονομικές καταστάσεις,
* Για τις προοπτικές και τους στρατηγικούς στόχους και της Εταιρείας,
* Για τους κινδύνους που ενδέχεται να προκύψουν για την Εταιρεία,
* Για τις συναλλαγές που έγιναν μεταξύ της Εταιρείας και των συνδεδεμένων με αυτήν μερών,
* Για τα σημαντικά γεγονότα που έλαβαν χώρα μετά την λήξη της εξεταζόμενης χρήσης έως και την σύνταξη της παρούσης.

Η Έκθεση περιλαμβάνεται αυτούσια μαζί με τις οικονομικές καταστάσεις της Εταιρείας και τα λοιπά απαιτούμενα από τον νόμο στοιχεία, στην ετήσια οικονομική έκθεση που αφορά την κλειόμενη χρήση 2018.

**1. Γενική παρουσίαση**

**1.1 Περιγραφή δραστηριοτήτων**

Η εταιρεία **“ ΕΛΛΗΝΙΚΟ ΚΕΝΤΡΟ ΑΝΑΚΥΚΛΩΣΗΣ Α.Β.Ε.Ε ”** με αριθμόΓ.Ε.ΜΗ.: 114994537000 ιδρύθηκε τον Ιούνιο του έτους 2002 με σκοπό την επεξεργασία των Αποβλήτων Ηλεκτρικού και Ηλεκτρονικού Εξοπλισμού (Α.Η.Η.Ε.) σύμφωνα με τις διατάξεις του Ν.2939/01 και του Π.Δ. 117/2004. Τον Οκτώβριο του 2004 υπεγράφη σύμβαση συνεργασίας με το αδειοδοτημένο από το Υ.Π.Ε.K.A., συλλογικό σύστημα Εναλλακτικής Διαχείρισης των ΑΗΗΕ και συγκεκριμένα με την Εταιρία «Ανακύκλωση Συσκευών Α.Ε.». Η έναρξη λειτουργίας της μονάδας για την πλήρη επεξεργασία και αξιοποίηση των Α.Η.Η.Ε. πραγματοποιήθηκε τον Αύγουστο του έτους 2005.

**1.2. Στόχοι**

Στόχος της Εταιρίας είναι η επέκταση των δραστηριοτήτων της σε άλλες περιφέρειες της Ελλάδας και της Κύπρου, καθώς και οδιαρκής εξυγχρονισμός του εξοπλισμού και των υποδομών της, ενισχύοντας έτσι την τεχνογνωσία της, με απώτερο στόχο την αποτελεσματικότερη προστασία του περιβάλλοντος

Αποστολή της Εταιρείας είναι να προσφέρει υψηλού επιπέδου προϊόντα .Οι δραστηριότητες της Εταιρείας δημιουργούν προστιθέμενη αξία για τους πελάτες και τους εργαζομένους, αφήνουν θετικό περιβαλλοντικό αποτύπωμα και λειτουργούν προς όφελος των συνεργατών και των τοπικών κοινωνιών.

Αξίες όπως η χρηστή διοίκηση, η πρόνοια έναντι των ενδεχόμενων κινδύνων ή προβλημάτων, η μείωση του κόστους χωρίς να επηρεάζεται το επίπεδο υψηλής ποιότητας και η συνέπεια έναντι των πελατών και λοιπών συνεργατών, είναι τα ζητούμενα διαχρονικά για την εταιρεία και την διοίκηση της.

Προκειμένου να επιτευχθεί η παραγωγή υψηλού επιπέδου προϊόντων η εταιρεία συνεργάζεται με προμηθευτές οι οποίοι μοιράζονται τις ίδιες αρχές και παρέχουν υψηλά πρότυπα ποιότητας προϊόντων. Το δίκτυο αυτό προσφέρει την επιλογή της καλύτερης δυνατής παραγωγής συνεισφέροντας σε ένα τελικό αποτέλεσμα που ικανοποιεί τις ανάγκες των πελατών.

Ενόψει λοιπόν των αυξημένων προκλήσεων, που καλούμαστε να αντιμετωπίσουμε, η επένδυση για την αναβάθμιση των παρεχόμενων προϊόντων προς τους πελάτες θα αποτελέσει την κύρια στρατηγική μας για τα επόμενα έτη.

**1.3 Διοίκηση**

Η επίβλεψη των εργασιών και η διοίκηση της εταιρείας ασκείται από πενταμελές Διοικητικό συμβούλιο το οποίο εκλέγει η Γενική Συνέλευση και το οποίο απαρτίζεται από τους κατωτέρω:

|  |  |
| --- | --- |
| Όνομα και επώνυμο | Θέση |
| Γεώργιος Βακόντιος  | Πρόεδρος ΔΣ & Διευθύνων Σύμβουλος  |
| Αναστασία Καντανάκη  | Αντιπρόεδρος ΔΣ |
| Γεώργιος Ζαβερδινός  | Μέλος ΔΣ  |
| Ηλίας Μαργαρίτης  | Μέλος ΔΣ  |

**2. Οικονομική πορεία**

Δεδομένης της οικονομικής συγκυρίας και των συνθηκών που έχουν διαμορφωθεί στο ευρύτερο οικονομικό περιβάλλον, η οικονομική πορεία της εταιρείας κρίνεται ως ικανοποιητική. Όσον αφορά την εξέλιξη των του κύκλου εργασιών και των αποτελεσμάτων, ο κύκλος εργασιών εμφάνισε αύξηση 3,87% συγκριτικά με την προηγούμενη χρήση ενώ τα αποτελέσματα της χρήσης μετά από φόρους (ζημιές) ανήλθαν στο ποσό ευρώ 124.851,63 (μείωση 59,88%). Ο Ισολογισμός παρουσιάζει γενικό σύνολο Ενεργητικού και Παθητικού ευρώ 8.555.131,10. Αναφερόμενοι στα επιμέρους στοιχεία του ισολογισμού σημειώνουμε τα κάτωθι:

**2.1. Για τα μη κυκλοφορούντα περιουσιακά στοιχεία του ενεργητικού**

1. Η αναπόσβεστη αξία των ακινήτων, ανέρχεται σε ποσό ευρώ 2.193.783,69, αναλύεται δε σε:
2. Κτίρια, των οποίων η αξία κτήσεως ανέρχεται σε ποσό ευρώ 3.446.663,01 ενώ η αναπόσβεστη αξία αυτών ανέρχεται στο ποσό των ευρώ 1.544.379,70.
3. Γήπεδα, των οποίων η αξία κτήσεως ανέρχεται σε ποσό ευρώ 649.403,99,ενώ η αναπόσβεστη αξία αυτών ανέρχεται σε 649.403,99
4. Η αναπόσβεστη αξία του μηχανολογικού εξοπλισμού, ανέρχεται σε ποσό ευρώ 1.461.071,02, αναλύεται δε σε: αξία κτήσεως ποσού ευρώ 5.325.571,14 μείον συσσωρευμένες αποσβέσεις ποσού ευρώ 3.864.500,12.
5. Η αναπόσβεστη αξία του λοιπού εξοπλισμού, ανέρχεται σε ποσό ευρώ 86.260,83, αναλύεται δε σε:
6. Μεταφορικά μέσα των οποίων η αξία κτήσεως ανέρχεται σε ποσό ευρώ 165.766,30 ενώ η αναπόσβεστη αξία αυτών ανέρχεται στο ποσό των ευρώ 14.248,48.
7. Έπιπλα & λοιπό εξοπλισμό των οποίων η αξία κτήσεως ανέρχεται σε ποσό ευρώ 774.867,50 ενώ η αναπόσβεστη αξία ευρώ αυτών στο ποσό ευρώ 72.012,35.
8. Η αναπόσβεστη αξία λοιπών άυλων, ανέρχεται σε ποσό ευρώ 34.780,13, αναλύεται δε σε: αξία κτήσεως ποσού ευρώ 112.948,46 μείον συσσωρευμένες αποσβέσεις ποσού ευρώ 78.168,33.

**2.2. Κυκλοφορούντα περιουσιακά στοιχεία**

Για τα δεδομένα των Κυκλοφορούντων περιουσιακών στοιχείων έχουμε να σημειώσουμε τα εξής:

1. Τα αποθέματα που εμφανίζονται στον Ισολογισμό με το ποσό των ευρώ 995.826,89, αφορούν εμπορεύματα αξίας ευρώ 107.391,98 και έτοιμα και ημιτελή προϊόντα αξίας ευρώ 888.434,91 που προέκυψαν από την διενεργηθείσα φυσική απογραφή κατά την 31/12/2018 και είναι ικανά να εξυπηρετήσουν τις ανάγκες των πελατών.
2. Οι εμπορικές απαιτήσεις που ανέρχονται στο ποσό των ευρώ 697.233,18 είναι από τις τρέχουσες συναλλαγές της εταιρείας και είναι ασφαλούς εισπράξεως.
3. Οι λοιπές απαιτήσεις ανέρχονται στο ποσό των ευρώ 213.205,37.
4. Τα προπληρωμένα έξοδα την 31/12/2018 ανέρχονταν στο ποσό ευρώ 16.055,57.
5. Τα ταμειακά διαθέσιμα & ισοδύναμα την 31/12/2018 ανέρχονταν στο ποσό ευρώ 395.616,07 και καλύπτουν τις ανάγκες της εταιρείας.

# 2.3. Για τους λογαριασμούς του παθητικού

1. Τα Ίδια Κεφάλαια της εταιρείας ανέρχονταν στο ποσό των ευρώ 6.197.382,44.
2. Οι υποχρεώσεις μακροπρόθεσμου λήξεως ,ανέρχονται στο ποσό ευρώ 437.327,73.
3. Οι υποχρεώσεις, βραχυπροθέσμου λήξεως, ανέρχονται στο ποσό ευρώ 1.700.144,42. Η εταιρεία είναι σε θέση ανά πάσα στιγμή να αντιμετωπίσει τις τρέχουσες υποχρεώσεις της, χωρίς ιδιαίτερα προβλήματα, διατηρώντας την καλή φήμη της στην αγορά.

# Αποτελέσματα χρήσης



**Ο κύκλος εργασιών** ανήλθε στο ποσό των € 5.503 χιλ. έναντι € 5.298 χιλ. της προηγούμενης χρήσης και παρουσίασε αύξηση κατά 3,87%.

**Τα μικτά κέρδη**, ανήλθαν στο ποσό των € 325 χιλ. έναντι € 305 χιλ. της προηγούμενης χρήσης παρουσιάζοντας αύξηση κατά 6,31% .

**Τα κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (EBITDA)**, ανήλθαν στο ποσό των € 406 χιλ. € έναντι του ποσού των 310 χιλ. € της προηγούμενης χρήσης.

**Τα αποτελέσματα προ φόρων** της εταιρείας ανήλθαν σε ζημιές ύψους 125 χιλ. € έναντι ποσού ζημιών 311 χιλ. € της προηγούμενης χρήσης παρουσιάζοντας σημαντική μείωση.

Η ανάλυση της αλυσίδας αξίας και των ενσώματων και άυλων παγίων περιουσιακών στοιχείων, που χρησιμοποιήθηκαν από την εταιρεία στα πλαίσια της πραγματοποίησης των εργασιών της στη χρήση 2018, παρατίθενται στο σχετικό Προσάρτημα της ίδιας χρήσης.

# Διάθεση των αποτελεσμάτων

Τα αποτελέσματα χρήσεως (ζημιές που ανήλθαν στο ποσό των ευρώ 124.851,63),μετά τον μερικό τους συμψηφισμό με τα αποτελέσματα (ζημιές) προηγούμενων χρήσεων ,παραμένουν ζημιές ποσού ευρώ 613.902,73 και μεταφέρονται σε εις νέο για συμψηφισμό με μελλοντικά κέρδη.

# Οικονομικοί δείκτες



**3. Κίνδυνοι και αβεβαιότητες**

**3.1. Εφοδιαστική αλυσίδα**

Η εταιρεία καλύπτει τις ανάγκες της χρησιμοποιώντας έναν επαρκώς διαφοροποιημένο αριθμό προμηθευτών ώστε να περιορίσει την εμπορική εξάρτηση. Η προμήθεια υλικών εξετάζεται κατά περίπτωση σε σχέση με τα ιδιαίτερα χαρακτηριστικά των αναγκών της εταιρείας.

**3.2. Προοπτικές για την νέα χρονιά**

Η εταιρεία παρακολουθεί προσεκτικά τις εξελίξεις στο κλάδο και συνεχώς εκμεταλλευόμενη την φήμη της, την αποκτηθείσα εμπειρία και τις μακροχρόνιες συνεργασίες να επιτύχει την απόκτηση ακόμη μεγαλύτερου μεριδίου πωλήσεων στον κλάδο.

**3.3. Κυριότεροι κίνδυνοι**

**Κίνδυνος τιμών αγοράς αποθεμάτων / υπηρεσιών**

Η Εταιρεία εκτίθεται σε μεταβολές της αξίας των πρώτων υλών/εμπορευμάτων. Η Εταιρεία ελέγχει για τυχόν απομείωση των αποθεμάτων της αλλά και των λοιπών περιουσιακών της στοιχείων, όποτε εμφανίζονται τέτοιου είδους ενδείξεις και εφόσον συντρέχουν λόγοι απαξίωσης, προβαίνει στην απαραίτητη απομείωση, ώστε η αξία τους στις οικονομικές καταστάσεις να ταυτίζεται με την πραγματική.

 Η Εταιρεία δραστηριοποιείται σε κλάδο με έντονο ανταγωνισμό ο οποίος μπορεί να ενταθεί περαιτέρω στην προσπάθεια άλλων εταιρειών να αποκτήσουν μεγαλύτερο μερίδιο σε ήδη ώριμες αγορές. Ωστόσο οι μακροχρόνιες συνεργασίες της Εταιρείας δημιουργούν σημαντική δικλείδα ασφαλείας για τον εν λόγω κίνδυνο.

**Συναλλαγματικός κίνδυνος**

Η εταιρία συναλλάσσεται με τους πελάτες και τους προμηθευτές της κατά κύριο λόγο σε ευρώ, ως εκ τούτου, δεν εκτίθεται σε μεγάλο βαθμό στις διακυμάνσεις συναλλαγματικών ισοτιμιών.

 Ωστόσο εξαιτίας της συναλλαγής της με σημαντικό πελάτη-προμηθευτή που εδρεύει στο εξωτερικό εκτίθεται στον συναλλαγματικό κίνδυνο που προέρχεται κυρίως από τις μεταβολές της ισοτιμίας του δολαρίου των ΗΠΑ.Η Εταιρεία προσπαθεί να περιορίσει τον εν λόγω κίνδυνο προγραμματίζοντας από πριν τις συναλλαγές με σκοπό το συνάλλαγμα να είναι προς το συμφέρον της.

Σημειώνεται ότι το στην πλειοψηφία το μέρος των εσόδων και εξόδων της Εταιρείας είναι εκφρασμένο σε €.

**Κίνδυνος επιτοκίων**

Η Εταιρεία δεν έχει στο ενεργητικό της σημαντικά έντοκα στοιχεία, τα λειτουργικά έσοδα και οι ταμειακές ροές είναι ουσιωδώς ανεξάρτητα από μεταβολές στις τιμές των επιτοκίων.

Η Εταιρεία δεν έχει δανειακές υποχρεώσεις.

**Πιστωτικός κίνδυνος**

Η Εταιρεία παρέχει αγαθά αποκλειστικά σε αναγνωρισμένα και φερέγγυα αντισυμβαλλόμενα μέρη. Είναι πολιτική της Εταιρείας, η υποβολή σε διαδικασίες πιστοληπτικού ελέγχου όλων των πελατών, στους οποίους παρέχονται αγαθά και υπηρεσίες επί πιστώσει. Επιπρόσθετα, οι εμπορικές απαιτήσεις παρακολουθούνται, σε συνεχή βάση, με σκοπό την ελαχιστοποίηση του κινδύνου από επισφαλείς απαιτήσεις. Όσον αφορά τον πιστωτικό κίνδυνο που προκύπτει από τα υπόλοιπα χρηματοοικονομικά περιουσιακά στοιχεία της Εταιρείας, που αποτελούνται από μετρητά και ισοδύναμα μετρητών, ο κίνδυνος απορρέει από τη μη τήρηση των συμβατικών όρων από τον αντισυμβαλλόμενο, με μέγιστη έκθεση ίση με τη λογιστική αξία των χρηματοπιστωτικών αυτών μέσων.

**Κίνδυνος ρευστότητας**

Η συνετή διαχείριση της ρευστότητας επιτυγχάνεται με την ύπαρξη του κατάλληλου συνδυασμού ρευστών διαθεσίμων και εγκεκριμένων τραπεζικών πιστώσεων.

Η εταιρεία διαχειρίζεται τους κινδύνους που μπορεί να δημιουργηθούν από έλλειψη επαρκούς ρευστότητας, φροντίζοντας να υπάρχουν πάντα εξασφαλισμένες τραπεζικές πιστώσεις προς χρήση.

Οι υπάρχουσες διαθέσιμες αχρησιμοποίητες εγκεκριμένες τραπεζικές πιστώσεις προς την εταιρεία είναι επαρκείς ώστε να αντιμετωπιστεί οποιαδήποτε πιθανή έλλειψη ταμιακών διαθεσίμων.

**Κεφαλαιουχικός κίνδυνος**

Ο σκοπός της διαχείρισης του κεφαλαιουχικού κινδύνου είναι η εξασφάλιση της συνεχιζόμενης δραστηριότητας της Εταιρείας (going concern) για να υπάρχουν ικανοποιητικές αποδόσεις για τους μετόχους, για να διατηρηθεί μια ιδανική κεφαλαιουχική δομή και για να μειωθεί το κόστος κεφαλαίου.

Η διατήρηση ή η προσαρμογή της κεφαλαιουχικής δομής, μπορεί να γίνει μέσω της προσαρμογής του ποσού των μερισμάτων που πληρώνονται στους μετόχους, της επιστροφής μετοχικού κεφαλαίου στους μετόχους, της έκδοσης νέων μετοχών ή της πώλησης περιουσιακών στοιχείων για να μειωθεί ο δανεισμός.

Η Εταιρεία δεν διατρέχει κεφαλαιουχικό κίνδυνο καθώς οι βασικοί δείκτες ρευστότητας για τις τελευταίες δύο χρήσεις αποτυπώνουν μεγάλη ρευστότητα και επάρκεια σε κεφάλαιο κίνησης ενώ ο δανεισμός παραμένει σε μηδενικά επίπεδα.

1. **Περιβαλλοντικά και λοιπά θέματα**

**Συμμόρφωση με την περιβαλλοντική νομοθεσία**

Η Εταιρεία αναγνωρίζει την ευθύνη για την προστασία του περιβάλλοντος και την ελαχιστοποίηση των περιβαλλοντικών επιπτώσεων ως απόρροια της λειτουργίας των παραγωγικών της εγκαταστάσεων. Όλες οι δραστηριότητες εκτελούνται σύμφωνα με την κείμενη νομοθεσία, τις απαιτήσεις και προδιαγραφές προστασίας του περιβάλλοντος ελαχιστοποιώντας κάθε τύπου όχληση.

1. **Πολιτική ανθρώπινου δυναμικού**

Τα μεγέθη που αφορούν στο απασχολούμενο προσωπικό παρατίθενται στην σημείωση 7.6 του προσαρτήματος.

Οι εργασιακές σχέσεις βρίσκονται σε άριστο επίπεδο, αφού η διαμόρφωσή τους, πέραν των προβλεπόμενων από τις σχετικές διατάξεις, βασίζεται πάνω στο σεβασμό των ανθρώπινων δικαιωμάτων και των εργασιακών ελευθεριών, πάνω στην ανάπτυξη πνεύματος αμοιβαίας κατανόησης και συνεργασίας, καθώς και στη καθιέρωση πολιτικών διοίκησης ανθρώπινου δυναμικού που καθορίζουν με σαφή και αμερόληπτο τρόπο όλα τα θέματα προσλήψεων, μετακινήσεων, προαγωγών, εκπαίδευσης, αμοιβών, πρόσθετων παροχών, αδειών και απουσιών. Στη χρήση δεν σημειώθηκε καμία απεργιακή κινητοποίηση, ενώ και το συνδικαλιστικό δικαίωμα είναι απολύτως σεβαστό.

Η εταιρεία συμμορφώνεται με την εργατική νομοθεσία και τις συλλογικές συμβάσεις όπου αυτές έχουν εφαρμογή, συμπεριλαμβανομένων των κανόνων υγιεινής και ασφαλείας.

Η εταιρεία επιθυμεί να εκπαιδεύεται και να επιμορφώνεται τακτικά το ανθρώπινο δυναμικό της βάσει των επαγγελματικών απαιτήσεων και λειτουργικών ή και ατομικών αναγκών.

1. **Μη χρηματοοικονομικοί δείκτες**

Στην κλειόμενη χρήση δεν έχουν προκύψει αξιοσημείωτοι μη χρηματοοικονομικοί δείκτες που να χρήζουν ιδιαίτερης αναφοράς.

1. **Λοιπά θέματα**

**7.1. Προβλεπόμενη εξέλιξη**

Η εταιρεία ανταποκρινόμενη στις απαιτήσεις της σύγχρονης επιχειρηματικής πραγματικότητας, στοχεύει στη συνεχή βελτίωση της οργανωτικής της δομής και της εσωτερικής της επικοινωνίας και αποσκοπεί στην ταχύτερη και καλύτερη ανταπόκρισή της στις απαιτήσεις και προσδοκίες των πελατών.

Η Διοίκηση της εταιρείας αξιολογεί σε συνεχή βάση τους παράγοντες που επηρεάζουν την πορεία της και σχεδιάζει ενέργειες βελτιστοποίησης της απόδοσης της.

**7.2. Έρευνα και ανάπτυξη**

Η εταιρεία δεν διεξάγει έρευνα και δεν διαθέτει τμήμα ανάπτυξης.

**7.3. Υποκαταστήματα**

Η εταιρεία διαθέτει υποκατάστημα στην ΒΙ.ΠΕ. Κομοτηνής.

* 1. **Σημαντικά γεγονότα που συνέβησαν από τη λήξη της χρήσης μέχρι την ημερομηνία υποβολής της παρούσας έκθεσης**

Μέχρι την ημερομηνία υποβολής της Έκθεσης αυτής δεν έχει συμβεί κανένα άλλο γεγονός, που θα μπορούσε να επηρεάσει σημαντικά την οικονομική θέση και την πορεία της εταιρείας.

Αφού σας εκθέσαμε τα ανωτέρω συμπληρωματικά στοιχεία της διαχείρισης και των προοπτικών της εταιρείας, παρακαλούμε για την έγκριση των Οικονομικών Καταστάσεων.

###### Άγιοι Θεόδωροι Κορινθίας, 20 Ιουνίου 2019

|  |  |
| --- | --- |
| **O ΠΡΟΕΔΡΟΣ ΤΟΥ Δ.Σ. & ΔΙΕΥΘΥΝΩΝ ΣΥΜΒΟΥΛΟΣ** | **Η ΑΝΤΙΠΡΟΕΔΡΟΣ ΤΟΥ Δ.Σ.** |
|  |  |
| **ΓΕΩΡΓΙΟΣ ΒΑΚΟΝΤΙΟΣ** | **ΑΝΑΣΤΑΣΙΑ ΚΑΝΤΑΝΑΚΗ** |

**ΒΕΒΑΙΩΣΗ**

Βεβαιώνεται ότι η ανωτέρω Έκθεση του Δ.Σ., που αποτελείται από 8 σελίδες, είναι αυτή που αναφέρεται στην Έκθεση Ελέγχου που χορήγησα με ημερομηνία 10 Ιουλίου 2019.

###### Αθήνα, 10 Ιουλίου 2019

**Ο ΟΡΚΩΤΟΣ ΕΛΕΓΚΤΗΣ ΛΟΓΙΣΤΗΣ**

**ΓΕΩΡΓΙΟΣ Θ. ΠΑΠΑΘΩΜΑΣ**

**Α.Μ. ΣΟΕΛ 29811**

**PKF ΕΥΡΩΕΛΕΓΚΤΙΚΗ Α.Ε.**